- Sam
- <
- 13
- >

13
Äma kubä Anututä äneŋi nadäŋ imikta yäŋapik man yäŋkuk
1 ✡Jop 13:24; Sam 88:14; Ais 59:2 Ekäni, kadäni jidegän äneŋi api nadäŋ namen? Gäk näka mäde kadäni käroŋi api ut namen ba? Kadäni jidegän nadäŋ namiŋiri iŋamka äneŋi api gabäwet?
2 Kadäni jidegän bäräpina ŋo api ketäreŋ namen? Butewaki pähap nadäŋ itat ŋo kepma bipani jide nadäŋ yäpmäŋ kuŋira api paot namek? Kadäni jidegän täŋkentäŋ namiŋiri iwanaye gämoriken nämo api iret?
3 ✡Jer 51:39 Ekäni, gäk näkŋo Anutuna unita yäŋapik manna ŋo nadäŋ namiŋpäŋ butewaki nadäŋ nami. Täŋpäŋ kehäromi namiŋiri nämo api paoret.
4 ✡Sam 25:2, 35:19, 38:16 Iwanaye yabä kätäŋiri nintä irepmitkamäŋ yäŋpäŋ nabäwä maŋ parira oretoret nämo täneŋ.
5 Upäŋkaŋ ude nämo! Gäk nadäŋ namikinik täk täyan unita nadäkinik täyat. Butewaki nadäŋpäŋ täŋkentäŋ namayäŋ täyan unita oretoret täŋ gamitat.
6 ✡Sam 116:7, 119:17 Bureni Ekäni, gäk näka säkgämän täŋ namiŋ yäpmäŋ äbuno unita kap teŋpäŋ wäpka api ganiŋ oreret.

- Sam
- <
- 13
- >

✡13:1: Jop 13:24; Sam 88:14; Ais 59:2

✡13:3: Jer 51:39

✡13:4: Sam 25:2, 35:19, 38:16

✡13:6: Sam 116:7, 119:17

© 1997, 2011 WBT