- Sam
- <
- 11
- >

11
Äma kubätä Anututa nadäkinik täŋkuk
1-2 ✡Sam 2:12, 121:1✡Sam 7:12, 37:14, 64:3-4 Umuri kubä ahäŋ namiŋirän Ekänitä watä it namän yäŋpäŋ uken kuk täyat.
Unita notnapak, imata guŋtä-yäŋ ŋode näwetan? Ai! Metäŋpeŋ ku! Äma waki täŋpanitä äma siwoŋi däpmäkta bipmäŋ uraniken käbop itkaŋ kuwek gwäjikaŋ u nämo yabätan? Gäk barak umuritä-yäŋ metäŋpeŋ pom udu ku! yäŋ man ude imata näwetan?
3 ✡Sam 87:1, 119:152 Yäke! Äma kuduptagäntä kädet siwoŋi mäde ut imäwä äma siwoŋi jide täneŋ? Käwep api metäŋpeŋ kuneŋ.
4 ✡Mai 1:2; Mat 5:34 Upäŋkaŋ nähä nämo api metäŋpeŋ kwet! Nämo, Anutu ini kudupi tähaken itkaŋ dapun täŋ itak.
Kunum gänaŋ maŋitkaŋ intäjukun-inik it nimiŋpäŋ äma täŋo täktäki u kuduptagän yabäŋpäŋ-nadäk täyak.
5 ✡Stt 22:1; Sam 34:19; Jem 1:12 Ekäni ini äma siwoŋi ba äma waki täŋpani yäpmäŋ daniŋpäŋ äma baga mani nämo buramik täkaŋ unita kokwawak pähap api pewän ahäŋ yämek.
6 ✡Sam 75:8; Jer 4:11-12; Ese 38:22 Ude täŋpäŋ kädäp mebet komigämän upäŋ piŋ yabat-pewän komi bumta api nadäneŋ. U imata, kowata udewani yäpmäkta biŋam täkaŋ ubayäŋ.
7 ✡Sam 7:9-11, 16:11, 33:5 Täŋpäkaŋ Ekäni ini uwä siwoŋi unita äma siwoŋi kuŋaranita gäripi nadäk täyak.
Äma Ekäni täŋo meni jinom iwatpäŋ kuŋat täkaŋ uwä Ekäni iŋami api käneŋ.

- Sam
- <
- 11
- >

✡11:1-2: Sam 2:12, 121:1

✡11:1-2: Sam 7:12, 37:14, 64:3-4

✡11:3: Sam 87:1, 119:152

✡11:4: Mai 1:2; Mat 5:34

✡11:5: Stt 22:1; Sam 34:19; Jem 1:12

✡11:6: Sam 75:8; Jer 4:11-12; Ese 38:22

✡11:7: Sam 7:9-11, 16:11, 33:5

© 1997, 2011 WBT