- Sam
- <
- 14
- >

14
Äma waki täŋo täktäk
1 ✡Sam 10:4, 53:1 Äma Anutu nämo itak yäŋ yäk täkaŋ uwä guŋ bureni-inik! Äma udewani bänepi käbäŋ täwani. U kudän waki mebäri mebäri täk täkaŋ. Kubätä kudän täga kubä nämoinik täk täyak.
2 ✡Sam 33:13, 102:19 Nadäkaŋ? Ekänitä kunum terak ununitä etä päpä dapun pärewat täk täyak. U äma nadäwä tumbäpäŋ Anutu kaŋ-ahäkta piäni täŋpani udewani ätu itkaŋ ba nämo yäŋ nadäŋpäŋ yabäŋ ahäkta dapun pärewat täk täyak.
3 ✡Rom 3:10-12 Upäŋkaŋ nämo, kudup u kädet siwoŋi irepmit moreŋpäŋ kädet waki täŋpanigän. Uken nanik kubätä kudän täga kubä nämo täk täyak. Nämoinik.
4 ✡Ais 64:7; Jer 10:25; Amo 8:4 Unita Ekänitä ŋode yäyak; Jide? Ämawebe u nadäk-nadäki nämo? U jop orek patkaŋ näkŋo ämawebenaye uken täŋyäkŋatpäŋ kubota täŋ yämik täkaŋ.
Ude täŋkaŋ näkken yäŋapik man kubä nämoinik yäk täkaŋ.
5 Upäŋkaŋ Anututä ämawebeniye ukät itkentäk-inik täyak unita äma waki täŋpani unita imaka umuri-inik kubä api ahäŋ yämek.
6 ✡Sam 9:9, 142:5 Äma waki uwä äma äpani jopi täŋo piä tawaŋ kaŋkaŋ yäniŋ wärät täkaŋ. Upäŋkaŋ Ekäni uwä äma äpanita watä it yämik täyak.
7 ✡Jop 42:10; Sam 53:6, 126:1 Eruk, Isrel ämawebe täŋkentäŋ yämikta Ekänitä äma kubä Saion nanik kaŋ pewän äbän yäŋ nadätat. Ekänitä ude täŋirän äneŋi säkgämän itnayäŋ täkamäŋken uken oretoret pähap api nadäne!

- Sam
- <
- 14
- >

✡14:1: Sam 10:4, 53:1

✡14:2: Sam 33:13, 102:19

✡14:3: Rom 3:10-12

✡14:4: Ais 64:7; Jer 10:25; Amo 8:4

✡14:6: Sam 9:9, 142:5

✡14:7: Jop 42:10; Sam 53:6, 126:1

© 1997, 2011 WBT