- Sam
- <
- 6
- >

6
Äma bäräpiken irani täŋo yäŋapik man
1 ✡Sam 38:1; Jer 10:24 O Ekäni, mominata yäŋpäŋ kokwawak nadäŋkaŋ nämo nebewen, ba momina täŋo kowata nämo namen.
2 ✡Sam 41:4; Hos 6:1 Ekäni, kehäromina paotinik täyak unita butewaki nadäŋ namiŋpäŋ kehäromi äneŋi nam.
3 ✡Sam 90:13 Bänepnaken nadäŋ bäräp pähap ahätak upäŋkaŋ Ekäni, gäk bäräŋeŋ nämo täŋkentäŋ namitan. Unita jidegän api nadäŋ namen?
4-5 ✡Sam 88:11, 118:17; Ais 38:18 Nutpewi kumbero uwä täga nämo ganiŋ oreret. Äma kumbanitä nämo nadäŋ gamik täkaŋ. Udewaniwä gäk täga nämo ganiŋ oretneŋ.
Unita Ekäni, päbä bäräpi terak nanik nämagut. Gäk butewaki mähemi unita nadäŋ namiŋpäŋ kumäŋ-kumäŋ dubiniken nanik nämagutsi.
6 Konäm kot yäpmäŋ äbäŋtäyiwa kehäromina kudup paotak. Täŋpäŋ bipani bipani dapunna konäm pitotä ämetpärani tekna ba gwäk kunowäna näbätak täyak.
7 ✡Jop 17:7; Sam 38:10; Kra 5:17 Iwanaye mäyap unita konäm pen kot täyat. Konäm kottäyiwa dapunna pom tokŋewäkaŋ dapun täga nämo ijik täyat.
8 ✡Sam 119:115; Mat 7:23; Luk 13:27 Tägagämän! Ekänitä konäm korira nadätak. Unita äma wakiwaki täŋpani in keweŋ namut!
9 Täŋkentäkta gera yäk täyat u nadäŋ namitak. Bureni, yäŋapiŋira täŋkentäŋ namik täyak.
10 Unita nadätat; Iwanaye bäräpi pähap gänaŋ itkaŋ umun bumta api täneŋ. Täŋpäŋ mäyäk pähap nadäŋpäŋ nepmaŋkaŋ täŋguŋ-gurap täŋtäŋ api ämetpeŋ kuneŋ.

- Sam
- <
- 6
- >

✡6:1: Sam 38:1; Jer 10:24

✡6:2: Sam 41:4; Hos 6:1

✡6:3: Sam 90:13

✡6:4-5: Sam 88:11, 118:17; Ais 38:18

✡6:7: Jop 17:7; Sam 38:10; Kra 5:17

✡6:8: Sam 119:115; Mat 7:23; Luk 13:27

© 1997, 2011 WBT