- Sam
- <
- 26
- >

26
Äma siwoŋi kubä täŋo yäŋapik man
1 ✡2Kn 20:3; Sam 28:7; Snd 20:7 Näk kudän täga täk täyat upäŋkaŋ iwanayetä yäŋärok näwet täkaŋ. Unita Ekäni, iwanaye iŋamiken gäkäwä äma siwoŋi yäŋ kaŋ näwet! Näk gäkagän nadäŋ gamikinik täk täyat.
2 ✡Sam 17:3, 139:23; Sek 13:9 Ekäni, man yäkyäk ba täktäkna kuduptagän siwoŋi itak yäŋ nadäkta nabäŋpäŋ-nadäk täyi. Täŋpäŋ bänep nadäk-nadäkna jide itak yäŋ nadäkta yäpmäŋ danisi.
3 ✡2Kn 20:3 Ekäni, gäk näka iron pähap täŋ namiŋpäŋ kadäni kadäni kädet siwoŋi näwoŋärek täyan. Gäk intäjukun it namiŋpäŋ nämo nepmak täyan.
4 ✡Sam 1:1; Jer 15:17 Täŋpäkaŋ Anutu, gäk näkŋo mebärina nadätan. Näk äma waki täŋpanikät nämo kuŋat täkamäŋ. Ba äma jop manman yäwanikät nämo it täkamäŋ.
5 ✡Sam 1:1, 31:6, 139:21-22 Bureni, näk äma goret täŋpanikät itpäŋ yäŋpäŋ-nadäkta gäripi nämo nadäk täyat. Äma udewani mäde ut yämik täyat.
6 ✡Sam 73:13, 1Ti 2:8 Ekäni, bänepna, täktäkna siwoŋi yäŋ gäwoŋärekta ketna ärutpäŋ gäkŋo eŋi gänaŋ alta dubiniken ganiŋ oretkaŋ teŋ gwäjik täyat.
7 Näk ude täŋ gamiŋpäŋ kap kubä bänep täga man gäwetta teŋpäŋ täktäkka säkgämän u ämawebe yäwetpäŋ yäwoŋärek täk täyat.
8 Ekäni, eŋi gäkä it täyanken wäpka biŋam kwawak itak. Eŋi unita gäripi taŋi nadäk täyat.
9 ✡1Sml 25:29; Sam 28:3 Unita Anutu, näk äma waki täŋpani ba ämawebe kumäŋ-kumäŋ däpani ukät bok nämo nidäpen!
10 ✡Lo 16:19, 1Sml 8:3; Ais 33:15 Äma udewanitä kädet wakiwaki pen täk täkaŋ. Moneŋ yäpmäkta kädet waki mebäri mebäri täkta nämo umuntak täkaŋ.
11 Upäŋkaŋ Ekäni, nähä kädet udewani täga nämo täŋpet. Näk gäkŋo kädet siwoŋi ugän iwat täyat unita näk nadäŋ namiŋpäŋ gäkŋata biŋam nämagut.
12 ✡Sam 22:22, 27:11, 40:2, 107:32 Wisikna! Näk bägup tägaken itat yäŋ nadätat. Imaka kubätä näk täga nämo täŋpän waneŋ.
Unita Anutu, ämawebe gäk ganiŋoret käbeyä täŋ irirä wäpka biŋam api yäŋahäk täŋpet.

- Sam
- <
- 26
- >

✡26:1: 2Kn 20:3; Sam 28:7; Snd 20:7

✡26:2: Sam 17:3, 139:23; Sek 13:9

✡26:3: 2Kn 20:3

✡26:4: Sam 1:1; Jer 15:17

✡26:5: Sam 1:1, 31:6, 139:21-22

✡26:6: Sam 73:13, 1Ti 2:8

✡26:9: 1Sml 25:29; Sam 28:3

✡26:10: Lo 16:19, 1Sml 8:3; Ais 33:15

✡26:12: Sam 22:22, 27:11, 40:2, 107:32

© 1997, 2011 WBT