- Sam
- <
- 3
- >

3
Tamimaŋ täŋo yäŋapik man kubä
Kap ŋowä Devittä nanaki tuäni Apsalom kaŋ-umuntaŋ kuŋatkaŋ teŋkuk.
1 ✡2Sml 15:13–17:22 Ekäni, iwanaye bumta ahäŋkaŋ näk täŋpä wanayäŋ täkaŋ.
2 Täŋkaŋ yäŋärok ŋode näwet täkaŋ; Anututä täga nämo täŋkentäŋ gamek.
3 ✡Sam 62:7 Ude näwet täkaŋ upäŋkaŋ Anutu gäk näkŋo kurepäna ude itan. Gäkŋa-tägän täŋpewi iwanaye yärepmit täyat.
Anutuna tägagämän, gäk bänep nadäŋ bäräpna täŋpidäm taŋ namiŋpäŋ nepmaŋpi iwan iŋamiken bätakigän it täyat.
4 ✡Sam 4:3, 43:3 Nadäkaŋ? Ekänitä täŋkentäŋ namän yäŋpäŋ gera yäŋira iniken pom kudupi terak itkaŋ gerana nadäŋ namik täyak.
5 Unitä watä it namik täyak unita bipani däpmon patguŋguŋ täŋtäŋgän akuk täyat.
6 ✡Sam 23:4, 27:3, 118:10-13 Iwanaye bumta näk it gwäjik täkaŋ upäŋkaŋ nämo umuntak täyat.
7 ✡Jop 16:10; Sam 22:21, 57:4, 58:6 Ekäni, gäkä iwanaye däpmäk täyan. Täŋkaŋ äma waki u meni däpmäŋ tokäriri näk nutta täŋpä wak täkaŋ. Unita Ekäni Anutuna, täŋ namiŋkuno udegän, gäk äbä iwan keri terak nanik nämagut!
8 ✡Sam 28:8, 29:11 Ekäni gäk kubä-tägän ämawebekaye täga täŋkentäŋ yämen. Unita Ekäni, ämawebekaye watä säkgämän it yämi.

- Sam
- <
- 3
- >

✡3:1: 2Sml 15:13–17:22

✡3:3: Sam 62:7

✡3:4: Sam 4:3, 43:3

✡3:6: Sam 23:4, 27:3, 118:10-13

✡3:7: Jop 16:10; Sam 22:21, 57:4, 58:6

✡3:8: Sam 28:8, 29:11

© 1997, 2011 WBT