- Sam
- <
- 70
- >

70
Bäräŋeŋ äbä täŋkentäŋ namisi!
1 ✡Sam 40:17, 141:1 Anutu, bäräŋeŋ äbä täŋkentäŋ namisi!
2 Äma nutnayäŋ täkaŋ u kehäromini yäpmäŋ äpäŋpäŋ nadäk-nadäki täŋpi guŋtaŋirä mäyäk tawut. Mäyäk taŋpäŋ nabä-kätäŋpeŋ kut!
3 Äma yäŋärok man näwet täkaŋ u meni täŋpipiŋpäŋ yäwat kireŋiri mäyäk tawut.
4 Täŋpäkaŋ ämawebe gäk gäwaräntäk täkaŋ u oretoret täk täkot! Anutu, gäk waki keriken nanik wädäŋ tädotpäŋ yepmaŋkuno unita gäka gäripi pähap nadäk täkaŋ.
Täŋpäŋ kadäni kadäni ŋode yäk täkot; Anutu u wäpi biŋam ikek kaŋ irän!
5 O Anutu, nähä waki kehäromina nikek nämo unita bäräŋeŋ äbi! Gäk kubä-tägän näkŋo täŋkentäk ba yäpätägak ämana.
O Anutuna, bäräŋeŋ äbä täŋkentäŋ namisi!

- Sam
- <
- 70
- >

✡70:1: Sam 40:17, 141:1

© 1997, 2011 WBT